دونیادا یئنی نوع کروناویروس‌دان اؤلنلرین سایی 1 میلیون 638 مینی کئچیب. انفکسیونا یولوخان‌لارین سایی 73 میلیون 678 میندن، ویروس‌دان معالیجه اولونا‌راق ساغالان‌لارین سایی دا 51 میلیون 675 مین‌دن یوخاری‌دیر.
ایتالیادا سون 24 ساعات عرضینده 846 نفر انفکسیونون قوربانی اولوب. بونونلا دا اؤلکه‌ده "کووید-19" انفکسیونوندان اؤلنلرین سایی 65 مین 857-یه چیخیب. ویروسون یولوخدوغو اینسان سایی ایسه 14 مین 844 آرتیملا بیر میلیون 870 مین 576 اولوب.
ایسپانیادا رسمی اولا‌راق 1،75 میلیون کروناویروسا یولوخما فاکتی تصدیقلنیب. بو گونه قدر اؤلن‌لرین سایی 48 مین نفره چاتیب.
ایسپانیا وطنداش‌لاری‌نین هر 10 نفردن بیری‌نین کروناویروس انفکسیونونا یولوخدوغو آچیقلانیب.
21 نفر تونیس-ده، 11 نفر عراق-دا، 5 نفر لیبی-ده، 4 نفر بیرلشمیش عرب امیرلیک‌لرینده ، 3 نفر عمان-دا، بیر نفر ایسه کویت-ده انفکسیوندان حیاتینی ایتیریب. بئله‌لیکله، اپیدمی دن حیاتینی ایتیرن‌لرین سایی تونیس-ده 3 مین 915، عراق-دا 12 مین 614، عمان-دا مین 475، لیبی-ده مین 319، کویت-ده 913، بیرلشمیش عرب امیرلیک لرینده 622 نفر اولوب.
آلمانیا-دا سون 24 ساعات عرضینده یئنی نوع کروناویروس انفکسیونودان اؤلوم ساییندا رکورد گؤستریجی قئیده آلینیب.
سون 24 ساعات عرضینده 952 نفر کروناویروس‌دان وفات ائدیب. بو، اؤلکه‌ده ایندییه قدر قئیده آلینان ان یوکسک رقم‌دیر.
سون 24 ساعات عرضینده کروناویروسا یولوخان‌لارین سایی ایسه 27 مین 728 نفر اولوب. آلمانیادا ایندییه قدر عمومی‌لیکده 1 میلیون 379 مین 238 نفر کروناویروسا یولوخوب، اونلاردان بیر میلیون‌دان چوخو آرتیق ساغالیب، 23 مین 427 نفر ایسه وفات ائدیب.
